Vier in hof vir onwettige ivoorArgieffoto. Vier mans het vandeesweek in die Olifantshoek-landdroshof verskyn op aanklag van die onwettige besit van nagenoeg agt olifanttande. Kapt. Philani Nkwalase, woordvoerder van die Valke, sê die vier mans is Dinsdag op die N14 tussen Upington en Olifantshoek in hegtenis geneem. Nkwalase het die mans geïdentifiseer as Jacob Kahaka (34), Pastor Bouletswe (35), Emmanuel Kabhae (38) en Albert Nosimongane (53). Die saak teen al vier verdagtes is uitgestel tot 30 Oktober vir nadere ondersoek. Die verdagtes is beveel om in aanhouding te bly.